“Top Gun: Maverick” Buka Minggu Pertama Dengan Kutipan AS$282 Juta Seluruh Dunia
Nampaknya, Paramount dan Skydance tersenyum lebar selepas Top Gun: Maverick mencatatkan kutipan luarbiasa pada minggu pertama tayangannya. Dalam tempoh empat hari tayangan, filem sekuel itu berjaya mengutip AS$151 juta dolar di pasaran domestik AS, sekaligus menjadi kutipan minggu pembukaan terbesar dalam sejarah karier Tom Cruise. Di pasaran global, Top Gun: Maverick disambut baik peminat sehingga berjaya menjana AS$126 juta pada minggu pertamanya, menjadikan jumlah keseluruhan kutipan mencecah AS$282 juta seluruh dunia. Ini merupakan pencapaian yang cukup baik buat filem arahan Joseph Kosinski itu memandangkan ia tidak ditayangkan di pasaran utama antarabangsa iaitu China dan Russia.  Top Gun: Maverick akan berlatarbelakangkan zaman dimana dunia telah dipenuhi dengan teknologi dron dan generasi kelima jet pejuang yang menyaksikan era ‘dogfighting’ telah berakhir. Maverick kini telah menjadi pengajar juruterbang, dan mengambil Bradley Bradshaw (Lakonan Miles Teller), anak bekas rakan sepasukannya, Nick “Goose” Bradshaw, sebagai anak muridnya. Filem arahan Joseph Kosinski ini turut dibintangi Jon Hamm, Val Kilmer, Jennifer Connelly, Gleen Powell dan Ed Harris. Skrip filem ditulis Peter Craig, Justin Marks dan Eric Warren Singer.  Top Gun: Maverick kini sedang ditayangkan di pawagam tempatan. Anda boleh membawa review Kakimuvee disini: